Karol Ježík

Mgr. Karol Ježík (* 2. december 1953, Modranka, dnes časť Trnavy – † 14. december 1998, Bratislava) bol slovenský novinár, šéfredaktor denníka Smena (19901993), spoluzakladateľ a prvý šéfredaktor denníka SME (19931998). Výrazne sa pričinil o pôsobenie nezávislej žurnalistiky na Slovensku v dobe mečiarizmu.

 Životopis 

 Novinárska kariéra 
V roku 1978 absolvoval štúdium žurnalistiky na Filozofickej fakulte Univerzity Komenského v Bratislave (FiF UK),Karol Ježík. In:  po promóciách začal pracovať ako športový redaktor v Československej tlačovej kancelárii. Od roku 1986 pôsobil ako redaktor denníka Smena, počas Nežnej revolúcie v ňom zastával funkciu zástupcu šéfredaktora (19891990) a potom bol jeho šéfredaktorom (19901993). Pod jeho vedením sa Smena vyprofilovala na nezávislý denník kritizujúci silnejúce nacionalistické a nedemokratické tendencie vlády Vladimíra Mečiara. Preto bol rozhodnutím Ministerstvom školstva, vedy, výskumu a športu Slovenskej republiky (SR)Vláda Jána Čarnogurského plánovala denník sprivatizovať do podoby akciovej spoločnosti aj so zahraničnou účasťou. Po voľbách do Slovenskej národnej rady (1992), v ktorých zvíťazilo Hnutie za demokratické Slovensko Vladimíra Mečiara, nová vláda rozhodla, že Smenu bude aj naďalej vydávať štátna akciová spoločnosť. Pozri:  4. januára 1993 odvolaný z funkcie šéfredaktora. Na protest s ním z redakcie odišlo 50 novinárov, spolu s ktorými založil denník SME.

Denník SME sa podľa novinárky Evy Čobejovej, ktorá pôsobila v Smene, SME a neskôr v .týždni, vyprofiloval „liberálne, ekonomicky skôr napravo, ale so silným sociálnym akcentom, ktorý bol pre Karola vždy dôležitý... [Ježík] chcel noviny kritické, poctivé a čitateľsky atraktívne a zároveň s jasným názorom“.

 Úmrtie 
V noci 7. decembra 1998 počas oslavy 50. narodenín Pavla Hammela v Dome kultúry Zrkadlový háj spadol na toalete a utrpel úraz hlavy, po ktorom bol prevezený do Nemocnice svätého Cyrila a Metoda. Lekárom sa sťažoval na žalúdočné problémy, nevoľnosť, udreté oko a nos. Napriek tomu bol z nemocnice prepustený do domácej liečby.. Dostupná archivovaná verzia stránky z 21. januára 2008 prostredníctvom Internet Archive Wayback Machine. O niekoľko hodín upadol do bezvedomia a bol hospitalizovaný na Klinike anestéziológie a intenzívnej medicíny Fakultnej nemocnice s poliklinikou akademika Ladislava Dérera (tzv. Kramáre). Z bezvedomia sa už neprebral a 14. decembra 1998 zomrel.

 Súkromný život 
Oženil sa s Mirou Nábělkovou, vtedajšou študentkou slovakistiky a rusistiky na (FiF UK), ktorá od roku 1980 pôsobila na Jazykovednom ústave Ľudovíta Štúra Slovenskej akadémie vied. Spolu mali dcéru Júliu, ktorá zahynula 19. júla 2003 v dôsledku zranenia pri páde z koňa na lesnej vychádzke vo Veľkých Levároch.

 Pamiatka 
Karol Ježík získal in memoriam viacero významných ocenení (pozri kapitolu Ocenenia). Od roku 1999 denník SME každoročne organizuje Memoriál Karola Ježíka v sálovom futbale. V rámci súťaže Novinárska cena vyhlasovanej Nadáciou otvorenej spoločnosti sa od roku 2004 udeľuje Cena otvorenej spoločnosti venovaná pamiatke Karola Ježíka, „ktorý svojím tvorivým vkladom prispel k rozvoju citlivosti médií voči problematike menšín v spoločnosti, ako aj k rozvoju investigatívnej žurnalistky“.

 Ocenenia 
 1998: Krištáľové krídlo in memoriam – „za mimoriadnu odvahu, rozhodnosť s akou žil, tvoril a viedol denník SME. Bol symbolom víťazstva, múdrosti, človekom mysliacim, s absolútnou integritou“,
 1999: čestné občianstvo mesta Trnava in memoriam – „za trvalý a úprimný vzťah k mestu a za osobné a morálne postoje v živote a povolaní“,
 2000: Rad Ľudovíta Štúra I. triedy in memoriam, udelený prezidentom SR Rudolfom Schusterom – „za mimoriadnu ľudskú a občiansku statočnosť, nespornú novinársku profesionalitu a výnimočný zmysel pre spravodlivosť, verejne zaujímané postoje a prácu profesionálneho žurnalistu, ktoré prispeli k formovaniu súčasného charakteru spoločensko-politického života“,
 2010: Cena Slovenského syndikátu novinárov Mercurius veridicus ex Slovakia za celoživotné dielo v oblasti žurnalistiky in memoriam – „za zlepšenie prestíže novinárskeho stavu, za zvýšenie kvality žurnalistiky, spoločenskej zodpovednosti i občianskej statočnosti“.

 Referencie 

Kategória:Slovenskí novinári
Kategória:Šéfredaktori periodík na Slovensku
Kategória:SME
Kategória:Držitelia Radu Ľudovíta Štúra I. triedy
Kategória:Držitelia Krištáľového krídla
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Trnavy